recursal/SuperWikiNEXT-32B huggingface dataset:
**Türkiye Hentbol Federasyonu** (stiftet 4. februar 1976) er et særidrettsforbund for håndball i Tyrkia, og er medlem av European Handball Federation (EHF). Hovedkvarteret ligger i Çankaya-distriktet i Ankara.

Forbundet arrangerer ligaer, turneringer og mesterskap for alle aldersgrupper av begge kjønn på nasjonalt nivå. I tillegg er støttetjenester som utdanning av dommere og trenere innenfor dens plikter. Deltakelse fra tyrkiske håndballag på alle internasjonale konkurransearrangementer er organisert av forbundet.

Historikk
---------

Håndball som idrett begynte utendørs i Tyrkia i perioden fra 1927 til 1938, initiert av tre tyrkiske kroppsøvingslærere ved militærskoler, som ble trent i Tyskland. De første offisielle reglene for utendørshåndball ble publisert i 1934 av Türkiye İdman Cemiyeti, og den første offisielle håndballkampen ble spilt i 1938.

I 1942 ble idrettene basketball, håndball og volleyball organisert under Spor Oyunları Federasyonu som førte til en raskt voksende utvikling. Den første håndballligaen ble dannet i 1942/43-sesongen i Istanbul. I 1945 ble det første tyrkiske mesterskapet arrangert.

Fra 1945 ble det avholdt håndballkamper innendørs for jenter på tyrkiske skoler. Mellom 1960 og 1962 fant de første dommerkursene sted. Seriøs innsats knyttet til innendørshåndball stammer fra midten av 1970-tallet. På den tiden grunnla kroppsøvingslærere, sendt til Vest-Tyskland for videre utdanning, den moderne innendørse håndballsporten ved tyrkiske skoler da de kom tilbake.

I 1975 ble offisielle regler for innendørshåndball oversatt og utgitt av Yaşar Sevim fra Ankara Sportsakademi. Han ble også utnevnt til forbundets første president, da det ble stiftet 4. februar 1976, etter fire års videreutdanning ved sportsakademiet i Köln.

Se også
-------

* Tyrkias herrelandslag i håndball
* Tyrkias kvinnelandslag i strandhåndball

Eksterne lenker
---------------

* Offisielt nettsted Rediger på Wikidata

* (en) Turkey Handball Federation – kategori av bilder, video eller lyd på Commons Rediger på Wikidata
* Profil på IHFs nettside
* Profil på EHFs nettside

| * v
* d
* r
Nasjonale håndballforbund i Europa (EHF) |
| --- |
|  | 
* Albania
* Andorra
* Armenia
* Aserbajdsjan
* Belarus
* Belgia
* Bosnia-Hercegovina
* Bulgaria
* Danmark
* Estland
* Færøyene
* Finland
* Frankrike
* Georgia
* Hellas
* Irland
* Island
* Israel
* Italia
* Kosovo
* Kroatia
* Kypros
* Latvia
* Liechtenstein
* Litauen
* Luxembourg
* Malta
* Moldova
* Monaco
* Montenegro
* Nederland
* Nord-Makedonia
* Norge
* Polen
* Portugal
* Romania
* Russland
* Serbia
* Slovakia
* Slovenia
* Spania
* Storbritannia
* Sveits
* Sverige
* Tsjekkia
* Tyrkia
* Tyskland
* Ukraina
* Ungarn
* Østerrike

 |  |
| 
* *Assosierte medlemmer:* England
* Skottland

 |
En samtale mellom Radha og Krishna; scene fra Gitagobinda, ca 1730
***Bengalske sanger*** er en bok i Bokklubbens serie Verdens Hellige Skrifter, redigert av Wera Sæther og utgitt i 2005. Boken inneholder sanger og sangdikt skrevet på bengali i Bengalregionen, som i dag er delt mellom India og Bangladesh.

Tekstene er hentet fra levende sangpoesi, som har oppstått og brukes i en synkretistisk kultur med trekk av islam, buddhisme og hinduisme, ofte med trekk fra bhaktiretninger. Redaktøren Sæther skriver i forordet:

*«Den bengalske hinduismen er preget av det som fantes* før*: gudinnekult og buddhisme. Den viktigste fromhetsstrømningen i bengalsk hinduisme skulle bli vaishnavismen. Tilbedelsen av gudinnens kraft,* shakti*, er også markant. [...] Tekstene i denne boken ble nedskrevet og sangene blir fortsatt sunget i et landskap der både pre-bramansk folkekultur, sanskritisk og bramansk kultur, samt forskjellige forgreininger av islam var og er virksomme. Deres begynnelse kan sies å ligge i tantrismen, en praktisk frelses- og frigjøringsmetode som gjør bruk av kroppen, følelsene og seksualiteten.»*

Innhold
-------

* Utdrag fra Charya-sangene; en samling av 46 tantriske sanger fra ca 800/1200-tallet
* Utdrag fra Gitagobinda av Jaydeb, fra 1200-tallet
* Sanger av Chandidas, født 1408
* Sanger av Vidyapati, ca 1352-1448
* Sanger av Ramprasad, ca 1723–1775
* Sanger av Lalan Fakir, ca 1774–1890
* Sanger av Rabindranath Tagore, 1861-1941

Referanser
----------

1. ↑  *Bengalske sanger*. Utvalg, gjendiktning og innledende essay av Wera Sæther. Bokklubben, 2005. LVI, 194 s. (Verdens hellige skrifter; 33). ISBN 82-525-6162-4
**Türkshow**, også skrevet **TürkShow**, er en privat tysk-tyrkisk reklamefinansiert TV-kanal som sender program på tysk og tyrkisk med tyrkere bosatt i Europa som målgruppe. Kanalen ble etablert i 2004, og har sitt hovedkontor i Köln i Tyskland.

Kanalen sender i hovedsak filmer, TV-serier og livsstilsprogrammer som gjenspeiler tyrkisk kultur. I bydelen Dellbrück i Köln produserer Türkshow sine egne nyhetssendinger, konserter og prateprogram. Programmene sendes i hovedsak på tyrkisk, men kanalen har som mål å ha tyve prosent av sine sendinger på tysk.

Den 15. mars 2009 ble kanalen kortvarig stengt på grunn av økonomiske problemer. Türkshow ble regnet å nå 90 prosent av den tyrkiske befolkningen i Tyskland, og ble sendt gjennom kabel eller satellitt i det meste av Tyskland, deler av Europa og i Tyrkia. Fra 2014 ble kanalen sendt over Astra-satellittsystemet.

Programmer sendt på Türkshow
----------------------------

* Kunsttempel er et egenprodusert program med klassisk musikk spilt av Kölns filharmoniske orkester.
* Türkü Show er et egenprodusert musikk- og prateprogram.
* Türkvizyon Şarkı Yarişması er en årlig sang- og musikkonkurranse.

Referanser
----------

1. 1 2  Broadband TV News 25. november 2014, Türkshow launches on Astra. Besøkt 2. februar 2015. (en)
2. ↑  Türkshows hjemmeside, Hakkımızda Arkivert 24. februar 2015 hos Wayback Machine.. Besøkt 2. februar 2015. (tr)
3. ↑  hurriyet.com 8. mars 2009, TürkShow susuyor. Besøkt 2. februar 2015. (tr)
4. 1 2  Türkshows hjemmeside, Canlı yayın Arkivert 9. februar 2015 hos Wayback Machine.. Besøkt 2. februar 2015. (tr)

Eksterne lenker
---------------

* Offisielt nettsted Rediger på Wikidata
**Yāska** (devanagari: यास्क) var en indisk sanskrit-grammatiker som gikk forut for Pāṇini (4. århundre f.Kr.) og som antas å ha vært aktiv i det 5. eller 6. århundre f.Kr. Han er forfatteren av *Nirukta*, en teknisk avhandling om etymologi, ordklasser og semantikk. Han fulgte etter grammatikeren Śākaṭāyana, som nevnes i teksten.

Nirukta forklarer hvordan enkelte ord har sine meninger, spesielt i lys av Vedaene. Teksten inneholder et system av regler for å danne ord fra røtter og affikser, og et vokabular med irregulære ord. Den dannet basis for senere leksikon og ordbøker. Nirukta består av tre deler: (1) *Naighantuka*, som er en samling synonymer, (2) *Naigama*, som er en samling med ord som er spesifikk for Vedaene, og (3) *Daivata*, ord som er relatert til guder og ofringer.

Nirukta var en av de seks vedangaer som var obligatorisk blant lærde i sanskrit i det gamle India.

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** VIAF **·** VIAF **·** VIAF **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** CiNii
 |
En **gray** (1975) er en måleenhet for absorbert dose, som brukes i ioniserende stråling.

Når stråling går gjennom materie avgir den energi. Det er bare den strålingsenergien som blir absorbert i cellene, som kan ha noen virkning og gjøre skade på levende organismer. Mengden av absorbert energi per masseenhet kalles absorbert dose (stråledose), som altså måles i gray. Det har symbolet **Gy** og ble definert av SI-systemet i 1975. 

Den er oppkalt etter den engelske fysikeren Louis Harold Gray (1905–65) som forsket på hvordan radioaktivitet påvirket biologiske ting.

Definisjon
----------

Når vi måler 1 Gy betyr det at 1 kg av det bestrålte stoffet har absorbert 1 J (joule) stråleenergi. En gray er altså en joule per kg (J/kg) og dermed en SI-enhet avledet fra to av de syv grunnenhetene.

Ved å gange stråledose med en virkningsfaktor får man den biologiske effekt målt i sievert.

Det gamle "rad"
---------------

Før 1975 hadde man i det "gamle" CGS-systemet brukt måleenheten rad 1 **rad** (engelsk: *Radiation Absorbed Dose*). Den ble i 1953 definert som hvor mye dose som trengs for å få 1 gram materie til å absorbere 100 erg med energi. Altså er 1 rad = 100 erg per gram. Siden 1 erg = 10-7 joule er 1 rad = 10-2 J/kg. Derfor er da 1 Gy = 100 rad.

Referanser
----------

1. ↑  Gray i Store norske leksikon.
2. ↑  Thormod Henriksen (1995). *Stråling og helse*. Oslo: Fysisk institutt, Universitetet i Oslo. ISBN 8299207320.

| * v
* d
* r
SI-systemet |
| --- |
| Baseenheter: | 
* Ampere
* Candela
* Kelvin
* Kilogram
* Meter
* Mol
* Sekund

 |  |
| Avledede enheter: | 
* Becquerel
* Grad celsius
* Coulomb
* Farad
* Gray
* Henry
* Hertz
* Joule
* Katal
* Lumen
* Lux
* Newton
* Ohm
* Pascal
* Radian
* Siemens
* Sievert
* Steradian
* Tesla
* Volt
* Watt
* Weber

 |
| Godkjent for bruk med SI: | 
* Atommasseenhet
* Astronomisk enhet
* Bueminutt
* Buesekund
* Dag
* Desibel
* Elektronvolt
* Grad
* Hektar
* Liter
* Minutt
* Neper
* Time
* Tonn

 |
| Se også: | 
* SI-prefiks

 |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
***Grbavica*** (/gr'bavitsa/) er en film av Jasmila Žbanić. Det er en samproduksjon mellom filmselskapene coop99 (Østerrike), Deblokada (Bosnia-Hercegovina), Jadran Film (Kroatia) og noirfilm (Tyskland), og har fått støtte fra arte og ZDF (Zweites Deutsches Fernsehen).

Filmen vant overraskende Gullbjørnen ved filmfestivalen i Berlin i 2006.

Handling
--------

«Esma» lever med sin 12 år gamle datter «Sara» i bydelen Grbavica i Sarajevo. Tilsynelatende har «Saras» far falt i krigen, og «Esma» arbeider på en nattklubb for å forsørge seg og datteren. For å slippe å betale full pris for «Saras» forestående klassetur, må moren bevise at faren var en krigshelt. Dette viser seg imidlertid å være vanskelig for «Esma» og det blir etterhvert tydelig at hun skjuler noe for datteren.

Sammen med klassekameraten «Samir», som også mistet sin far i krigen, begynner «Sara» på egen hånd å lete etter sannheten om faren, og forsøker å få moren til å avsløre sine hemmeligheter. Til slutt oppdager hun den sjokkerende sannheten: «Esma» hørte til de tallrike ofrene for serbiske soldaters systematiske voldtekter av bosniske kvinner, og «Sara» er resultatet av en slik voldtekt.

«Esma», som drives mellom de skrekkelige minnene om voldtekten og kjærligheten til datteren, har i alle år forsøkt å skjule dette for «Sara». Begge må nå lære å leve med sannheten.

Bakgrunn
--------

*Grbavica* behandler serbernes systematiske massevoldtekter under krigene i Jugoslavia. Disse krigsforbrytelsene er fremdeles et tabutema i Bosnia og Hercegovina.

Regissør Jasmila Žbanić minnet i sin takketale ved filmfestivalen i Berlin 18. februar 2006 på at flere av de ansvarlige for serbernes krigsforbrytelser (deriblant Radovan Karadžić og Ratko Mladić) fremdeles er på frifot.

Rolleliste
----------

| Skuespiller | Rolle |
| --- | --- |
| Mirjana Karanović | Esma |
| Luna Mijovic | Sara |
| Leon Lucev | Pelda |
| Andiswa Kedama | Amanda |
| Kenan Catic | Samir |
| Jasna Ornela Berry | Sabina |
| Dejan Acimovic | Cenga |
| Bogdan Diklic | Saran |
| Emir Hadìhafizbegovic | Puska |
|

Eksterne lenker
---------------

* Offisielt nettsted Rediger på Wikidata
* (en) *Grbavica* på Internet Movie Database Rediger på Wikidata

* (no) *Grbavica* hos Filmfront Rediger på Wikidata

* (sv) *Grbavica* i Svensk Filmdatabas Rediger på Wikidata

* (da) *Grbavica* i Danmark Nationale Filminstitut Rediger på Wikidata

* (en) *Grbavica* på AllMovie Rediger på Wikidata

* (fr) *Grbavica* på Allociné Rediger på Wikidata

* (nl) *Grbavica* på MovieMeter Rediger på Wikidata

* (de) *Grbavica* på filmportal.de Rediger på Wikidata

* (en) *Grbavica* på Turner Classic Movies Rediger på Wikidata

* (en) *Grbavica* på Rotten Tomatoes Rediger på Wikidata
**Directly Operated Railways** er et britisk jernbaneselskap opprettet av Department for Transport i juli 2009. Directly Operated Railways har form som et holdingselskap med formål å overta driften av jernbanestrekninger på anbud dersom det er nødvendig å nasjonalisere dem.

Selskapet oppfyller transportministerens plikt etter jernbaneloven § 30 til å sikre kontinuitet i persontogtrafikken i tilfelle et togselskap ikke er i stand til å fullføre sin kontrakt.

I november 2009 overtok selskapet driften av East Coast-jernbanen gjennom sitt datterselskap East Coast Main Line Company Limited. Directly Operated Railways inntok en rolle som støttende morselskap mens virksomheten ble utviklet og omstrukturert. Directly Operated Railways gav også støtte til Department for Transport i forbindelse med anbudsprosessen, og jernbanestrekningen East Coast ble utlyst på nytt, og i mars 2015 tildelt Inter City Railways Limited, et konsortium av Stagecoach Group og Virgin Trains.

Referanser
----------

1. ↑  «Om DOR». Arkivert fra originalen 2. mars 2015. Besøkt 23. mars 2015.

Eksterne lenker
---------------

* Offisielt nettsted Rediger på Wikidata
Strukturdiagram av tre grayanotoksiner.
**Grayanotoksin** er en gift som finnes i rhododendronplanten og andre planter i lyngfamilien.

Den finnes blant annet i honning lagd av nektaren til disse plantene, og forårsaker en veldig sjelden giftreaksjon som kalles grayanotoksinforgiftning, honningforgiftning, eller rhododendronforgiftning. Giften er også kjent som **andromedotoksin**, **acetylandromedol** eller **rhodotoksin**.

Symptomer ved forgiftning
-------------------------

Store fysiske symptomer dukker opp avhengig av mengden gift som er blitt inntatt, og symptomene kan dukke opp fra tre minutter til tre timer etter man har inntatt den. Symptomene begynner med overdreven spyttproduksjon, svette, oppkast, svimmelhet, svakhet, og prikninger i huden spesielt i lemmer og rundt munnen. Man opplever også lavt blodtrykk og langsom puls, sinusbradykardi. Litt forunderlig kan det også oppstå rask puls, (ventrikulær tachykardi).

Man trenger vanligvis ikke medisinsk hjelp, men medisiner er ofte nødvendig for å behandle symptomene.

Honning fra Japan, Brasil, Statene, Nepal og Britisk Columbia er mest sannsynlig forgiftet med grayanotoxin, men veldig sjelden i giftige mengder.
**Direction de l'Administration pénitentiaire** er Frankrikes kriminalomsorg. Etaten ble opprinnelig etablert i 1851 under innenriksministeriet, men ble senere overført til justisministerens portefølje.

Etaten er organisert i ni regioner og driver blant annet 188 fengsler og en rekke ulike anstalter, herunder arresthus (*maisons d’arrêt*), utslusningsboliger (*centres de semi-liberté*) og *établissements pénitentiaires pour mineurs* (EPM) for ungdom mellom 13 og 18 år.

Hovedkontoret ligger på place Vendôme i Paris. Etaten har ca. 40 000 ansatte.

Bilder
------

* Distinksjoner for fengeselsbetjenter og fengselsinspektørerDistinksjoner for fengeselsbetjenter og fengselsinspektører
* Distinksjoner for fengselsdirektørerDistinksjoner for fengselsdirektører
* 
*

Referanser
----------

1. ↑

Eksterne lenker
---------------

* Offisielt nettsted Rediger på Wikidata

* (en) Administration pénitentiaire (France) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC
 |
**Laud** er en tidligere karakter ved eksamener ved norske universiteter og høgskoler. Laud er forkortelse for 'laudabilis', som betyr rosverdig. Nedenstående oversikt viser de ulike karakterene som ble gitt:

* 1,0–1,5: *laudabilis prae ceteris*, «rosverdig fremfor de andre», preseterist
* 1,6–2,5: *laudabilis*, «rosverdig»
* 2,6–3,2: *haud illaudabilis,* «ikke urosverdig»
* 3,3–4,0: *non contemnendus*, «ikke å forakte»
* 4,0 og dårligere: *Immaturus*, «umodent»; stryk

De samme latinske karakterene ble også brukt i Danmark fra ca. 1780 til 1805, men da uten tallverdier.

Juristene hadde sitt eget system som var slik:

* 2,15 og bedre: Ren laud
* 2,16–2,35: Står til Laud
* 2,36–2,55: Kan få laud
* 2,56–2,75: Kan vel få laud
* 2,76–2,95: Haud illaudabilis
* 2,96–3,15: Står til haud illaudabilis
* 3,16 og dårligere: Immaturus (stryk)

På de enkelte eksamener ble karakteren gitt med 5/100s nøyaktighet, dvs. 2,60, 2,65, 2,70 osv, men på det endelige vitnemål var nøyaktigheten 1/100. Fordi det var et krav til enkelte stillinger (f.eks. høyesterettsdommere) at man hadde «beste karakter» til eksamen (dvs. laud (2,75 eller bedre)), ble laud/haud-grensen svært viktig – også for andre stillinger for jurister – selv om hovedkarakteren var et snitt der kandidaten med 2,75 neppe var vesentlig bedre enn den som hadde 2,76. Sluttkarakteren ved juridisk embetseksamen ble også publisert i Norsk Retstidende frem til 1969 slik at det tidligere var enkelt for jurister å finne ut hvilken karakter kolleger hadde.

*Summa cum laude*
-----------------

*Summa cum laude* er det latinske uttrykket for den høyeste utmerkelse i forbindelse med høyere utdannelser, og brukes ofte på amerikanske universiteter. Følgende tre latinske uttrykk anvendes for å tilkjennegi kvalitet og nivå på et gjennomført studium ved amerikanske universiteter. De er her angitt i stigende orden:

* *cum laude*: «med ros»
* *magna cum laude*: «med stor ros»
* *summa cum laude*: «med største ros»

Betegnelsene "cum laude" har samme språklige rot som den tidligere karakteren "laud" ved norske høgskoler og universiteter.

Referanser
----------

1. ↑  «laud». *Store norske leksikon*. 29. november 2019. Besøkt 10. februar 2020.
2. ↑  «Bokmålsordboka | Nynorskordboka». *ordbok.uib.no*. Besøkt 10. februar 2020.
3. 1 2  «Karaktersystemet før 2003 - Universitetet i Oslo». *www.uio.no* **(norsk)**. Besøkt 10. februar 2020.
4. ↑  Print, Debat20 maj 2019 kl 2:00 | (20. mai 2019). «Professor Peter Allerup: Syvtrinsskalaen tæller kun fejl». *Altinget: uddannelse*. Besøkt 11. februar 2020.
5. ↑  Kagan, Julia. «Cum Laude». *Investopedia* **(engelsk)**. Besøkt 11. februar 2020.
Shinjuku
**Shinjuku** (japansk: 新宿区) er et av Tokyos 23 bydistrikter. Det er et betydelig handels- og administrasjonssenter, bl.a. ligger Tokyo-prefekturets regjeringsbygning her. Shinjuku stasjon er den stasjonen i verden som brukes av mest passasjerer hver dag (i gjennomsnitt 3,64 millioner). I november 2016 hadde valgkretsen Shinjuku et beregnet folketall på 339 283, og en befolkningstetthet på 18 611 personer per km2. Det totale arealet er 18,23 km2.

Geografi
--------

Bydeler som omkranser Shinjuku er Chiyoda i øst, Bunkyo og Toshima i nord, Nakano i vest, og Shibuya og Minato i sør. Det høyeste punktet i Shinjuku er Hakone Hill (44,6m) i Toyama Koen, øst for stasjonene Takadanobaba og Shin-Okubo.

### Områder

* Ichigaya
* Kabukicho
* Nishi-shinjuku
* Okubo
* Shinanomachi
* Shinjuku Gyoen
* Shinjuku ni-chome
* Waseda

Referanser
----------

1. ↑  «Busiest station». *Guinness World Records*. Besøkt 12. november 2016.
2. ↑  «新宿区の人口：新宿区». *www.city.shinjuku.lg.jp*. Besøkt 12. november 2016.
3. ↑   Shinjuku City Arkivert 9. februar 2008 hos Wayback Machine.

Eksterne lenker
---------------

* (en) Shinjuku, Tokyo – kategori av bilder, video eller lyd på Commons
* Shinjuku by offisielle nettsted (japansk)
* Shinjuku by offisielle nettsted (engelsk)

  


|  |  |
| --- | --- |
| Oppslagsverk/autoritetsdata | Encyclopædia Britannica **·** TasteAtlas **·** VIAF **·** GND **·** LCCN **·** NDL **·** CiNii **·** GeoNames **·** MusicBrainz
 |
Folk i Rīgas sentrum i kø for å få tatt ut sine penger
**Latvijas Krājbanka** er en latvisk bank som var notert på OMX børsen i Riga. Banken ble grunnlagt 1924 som en del av Latvias postvesen og fortsatte å eksistere i hele okkupasjonstiden. Etter Latvias selvstendighet ble banken privatisert i 1997. Bankens største eier er idag den russiske forretningsmannen Vladimir Antonovs konsern Convers Group. I 2009 hadde banken 941 ansatte og 155 servicekontorer rundt om i Latvia.

I 2011 åpnet Latvijas Krājbanka et representationskontor i Stockholm.

Om kvelden den 21. november 2011 bestemte finansmyndighetene i Latvia å suspendere alle bankens tjenester. Bakgrunnen var at en stor mengde penger (av de latviske myndighetene anslått til ca. 1,1 milliarder NOK) fra banken manglet, noe som medførte spørsmål rundt dens solvens. Banken ble omgående suspendert fra børsen, og ikke mulig å handle. Dagen etterpå var køene lange utenfor bankens filialer for å få tatt ut sine innskudd, samt at det var utstedt arrestordre på Antonov.

De latviske myndighetene antar at banken ikke vil kunne åpne på nytt, og anser det som sannsynlig at myndighetenes sikkerhetsordning for innskudd inntil 100 000€ per person må innfris. Dette kan medføre utgifter for ca. 4 milliarder for den latviske staten. Beregninger viser videre at hvis banken blir likvidert, så kan dette innebære at Latvias BNP minker 1 % som følge av konkursen. Totale utgifter for den latviske staten er rundt 3,3 milliarder norske kroner fram til idag.

Referanser
----------

1. ↑  "AS Latvijas Krajbanka Consolidated Annual Report for 2009" Arkivert 8. oktober 2011 hos Wayback Machine. Lest 5. juni 2011
2. ↑  Antonov har miljarder på fickan - planerar svensk bank[*død lenke*] *Dagens industri* 24. mars 2011
3. ↑  LVL 100 million shortage turns up at Krajbanka *BNN* 23. november 2011
4. ↑  All financial services of Latvijas Krajbanka suspended *The Baltic Times* 23. november 2011
5. ↑  NASDAQ OMX Riga removes Latvijas Krajbanka membership *BNN* 23. november 2011
6. ↑  Litauere og latviere i kø for å ta ut pengene sine *E24* 23. november 2011
7. ↑  Arresteringsorder mot Antonov *E24* 23. november 2011
8. ↑  Payment of guaranteed deposits may need LVL 350 million *BNN* 23. november 2011
9. ↑  Krajbanka liquidation can cost economy over 100 millions *BNN* 24. november 2011
10. ↑  300 million lats necessary to save Krajbanka *BNN* 15. desember 2011

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Patriarken av Vestindia** (latin *Patriarchatus Indiarum Occidentalium*) er én av seks patriarktitler i den romersk-katolske kirke og den eneste av disse som er rent titulær, dvs. ikke knyttet til noe faktisk bispesete. Tittelen har ikke blitt delt ut siden dens siste innehaver, Leopoldo Eijo y Garay, døde i 1963.

Tittelen *patriark av Vestindia* har utelukkende blitt gitt til spanske biskoper. Tittelens forhistorie er at kong Ferdinand V av Castilla og Leon ba pave Leo X om opprettelsen av et patriarkat for de amerikanske territoriene som hadde blitt erobret av spanjolene. Den hellige stol avslo ønsket, men pave Klemens VII ble i 1524 med på å opprette en ren ærestittel som henviste til De vestindiske øyer, men som ikke skulle ha sitt sete der.

Noen av tittelens innehavere har ført den i tillegg til, andre istedenfor en regulær (erke)bispetittel. Fra 1708 til 1932 ble tittelen stort sett gitt til generalvikarene i den spanske armé. Ett av unntakene var perioden 1885 til 1920, da tittelen ble båret av erkebiskopene av Toledo, som også er primaser av Spania. Den siste tittelinnehaveren, Leopoldo Eijo y Garay (1946–1963), var derimot biskop av Madrid. Siden hans død har tittelen ikke vært i bruk, selv om Den hellige stol ikke formelt har avskaffet den.

Se også
-------

* Liste over patriarker av Vestindia

  


| * v
* d
* r
Den katolske kirkens patriarkater |
| --- |
| «Store» patriarkater | 
Alexandria (koptisk) •
Antiokia (maronittisk) •
Antiokia (melkittisk) •
Antiokia (syrisk) •
Babylon (kaldeisk) •
Kilikia (armensk) •
Roma (latinsk)
 | En patriarks våpenskjold |
| «Små» og *titulære* patriarkater | 
*Alexandria* (melkittisk) •
Jerusalem (latinsk) •
*Jerusalem* (melkittisk) •
Lisboa (latinsk) •
Venezia (latinsk) •
*Vestindia* (latinsk) •
*Østindia* (latinsk)
 |
| Historiske patriarkater | 
Alexandria •
Antiokia •
Aquileia •
Grado •
Karthago •
Konstantinopel (alle latinske)
 |

|  |  |
| --- | --- |
| Oppslagsverk/autoritetsdata | CatolicDiocese
 |
**Colin Gordon Carruthers** (født 17. september 1890 i Ontario i Canada, død 10. november 1957 i Canada) var en britisk ishockeyspiller som deltok i de olympiske vinterleker 1924 i Chamonix og 1928 i St. Moritz.

Carruthers vant en olympisk bronsemedalje i ishockey under vinter-OL 1924 i Chamonix. Han spilte på det britiske laget som kom på tredjeplass i OL-turneringen bak Canada og USA. Storbritannias resultat i finalerunden, som besto av fire lag, var 0-11 mot USA, 2-19 mot Canada og seier over Sverige med 4-3. OL-turneringen i ishockey 1924 var også det andre verdensmesterskapet i ishockey. Spillerne på Storbritannias OL- og VM-lag 1924 var; William Anderson, Lorne Carr-Harris, Colin Carruthers, Eric Carruthers, Guy Clarkson, Ross Cuthbert, Geoffrey Holmes, Hamilton Jukes, Edward Pitblado og Blaine Sexton.

Fire år senere, under vinter-OL 1928 i St. Moritz var Carruthers med på det britiske ishockeylaget som kom på kom på fjerdeplass, bak Canada, Sverige og Sveits. OL-turneringen var også både verdens- og europamesterskap og Storbritannia kom på tredjeplass bak Sverige og Sveits og vant bronsemedaljene i det trettende europamesterskapet i ishockey.

OL- og VM-medaljer
------------------

* OL 1924 Frankrikes flagg Chamonix - Bronse Bronse i ishockey (Storbritannia)
* VM 1924 Frankrikes flagg Chamonix - Bronse Bronse i ishockey (Storbritannia)

Referanser
----------

Eksterne lenker
---------------

* (en) Colin Carruthers – Olympics.com Rediger på Wikidata

* (en) Colin Carruthers – Olympedia Rediger på Wikidata

* (en) Colin Carruthers – Sports-Reference (OL-resultater – arkivert) Rediger på Wikidata

* (en) Colin Carruthers – databaseOlympics.com (arkivert) Rediger på Wikidata

* (en) Colin Carruthers – Eurohockey.com Rediger på Wikidata

* (en) Colin Carruthers – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
En lastetraktor produsert av Ponnse med fullt lass ved Drevvannet i Vefsn.
En lastetraktor produsert av Timberjack.
En lastetraktor produsert av Rottne.
En **lastetraktor**, eller en **lassbærer**, er en skogsmaskin som blir brukt til å kjøre tømmer fra skogen og frem til en velteplass for videre transport med tømmerbil.

Utstyr og teknikk
-----------------

Lastetraktorer er utstyrt med førerhytte, tømmerkran og lasteplass for tømmeret. Den er konstruert for å gi minst mulig skade på marken ved framkøring.

Den blir styrt med rammestyring og har tre eller fire akslinger, hvorav to under lasteplassen. Hjulgangen under tømmerlasset blir ofte utstyrt med belter, og det er vanligvis drift på alle hjulene. 

Krana kan være teleskopisk for å oppnå en bedre rekkevidde. Lastetraktorer finnes i ulike størrelser for ulike driftsformål. Bestandsgående maskiner er gjerne smalere enn de som er konstruert for ordinær sluttavvirking.

|  |  |
| --- | --- |
| Oppslagsverk/autoritetsdata | GND **·** NKC
 |
**«Last Night I Had the Strangest Dream»** er en amerikansk fredssang fra 1950 med melodi og tekst av Ed McCurdy. 

Viktige engelskspråklige versjoner har blant annet blitt spilt inn av Joan Baez, Johnny Cash, Mason Proffit samt Simon & Garfunkel.

Cornelis Vreeswijk har skrevet den svenske teksten («I natt jag drömde»).

Svenske versjoner
-----------------

Den finnes i svenske innspillinger med blant annet Sten & Stanley, Cornelis Vreeswijk og Ann-Louise Hanson. Hennes versjon lå på en åttende respektive niendeplass under et to uker langt besøk på Svensktoppen 4.-10. april 1965. Størst fremgang med sangen hadde imidlertid gruppen Hep Stars, som lå på Svensktoppen i sytten uker med den i perioden 7. januar-29. april 1967, hvorav flere uker som nummer én. Den ble utgitt på singlen Olga Records SO 29.

Birgitte Grimstad til eget gitarakkompagnement spilte den inn på LP-platen *Utdrag fra Aulakonserten* (RCA LPNE 53) i 1967.

Melodien ble i 1998 spilt inn av Göteborgs Symfonietta i instrumentalt arrangement av Tomas Blank, som også dirigerte. Denne innspillingen har ofte blitt spilt på radio.

Norske versjoner
----------------

Cornelis Vreeswijk og Per Johan Skjærstad er kreditert for den norske teksten. På norsk bærer den tittelen «I natt jeg drømte». 
Ivar Medaas skrev en nynorsk tekst, også den basert på Cornelis Vreeswijks svenske. Denne hadde tittelen «Draumen om fred».

### Innspillinger

* Helge Borglund. Utgitt på LP-platen *Langt mot vest* (Polydor 829 699-2) i 1982.
* Vestlandsduoen (Kari og Ivar Medaas), A-side på singel 1965.

Referanser
----------

1. ↑  Svensktoppen – *1965*[*død lenke*]
2. ↑  Svensktoppen – *1967*[*død lenke*]
3. ↑  Se plateetiketten
**Colin Campbell** (1887–1955) var en britisk landhockeyspiller som deltok i de olympiske leker 1920 i Antwerpen.

Campbell ble olympisk mester i landhockey under OL 1920 i Antwerpen. Han var med på det britiske laget som vant landhockeyturneringen. Fire lag deltok i turnering og det ble spilt en enkeltserie der alle lagene møtte hverandre en gang. Storbritannia vant foran Danmark og Belgia. Det britiske laget vant over Danmark med 5-1 og Belgia med 12-1 og siste kampen mot Frankrike vant de på walk over. Turneringen ble spilt i perioden 1. til 5. september 1920.

OL-medaljer
-----------

* Gull 1920 Belgias flagg Antwerpen – **Gull** i landhockey Storbritannias flagg Storbritannia

Eksterne lenker
---------------

* (en) Colin Campbell – Olympedia Rediger på Wikidata

* (en) Colin Campbell – Sports-Reference (OL-resultater – arkivert) Rediger på Wikidata

* (en) Colin Campbell – Storbritannias olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Barbara Nadel** (født i London i England) er en britisk forfatter. Mange av hennes bøker har handling fra Tyrkia.

Barbara Nadel er født og vokste opp i Londons East End. Hun er utdannet skuespiller og psykolog.

Nadel har arbeidet som informasjonsansvarlig for National Schizophrenia Fellowship's Good Companion Service. Hun har også undervist i psykologi, arbeidet med opplysningsarbeide om mental helse og arbeidet med seksuelt misbrukte tenåringer. Hun har forbindelser til Tyrkia og har gjennom 20 år besøkt landet ofte, noe som vises igjen i hennes forfatterskap.

I 1999 debuterte hun som forfatter med kriminalromanen *Belshazzar's Daughter*. Dette ble den første i en serie med den kjederøykende, hardt-drikkende Çetin İkmen, etterforsker ved Istanbul-politiet, i hovedrollen. Fra 2005 har hun også arbeidet med en serie kriminalromaner fra East End under Blitzen i 1940. Bøkene er oversatt til flere språk, inkludert tyrkisk.

I 2005 ble hun tildelt The Silver Dagger for romanen *Deadly Web*.

Bibliografi (utvalg)
--------------------

* *Belshazzar's Daughter* (1999)
* *A Chemical Prison* (2000) (også utgitt som *The Ottoman Cage*)
* *Arabesk* (2001)
* *Deep Waters* (2002)
* *Harem* (2003)
* *Petrified* (2004)
* *Deadly Web* (2005)
* *Last Rights* (2005)
* *Dance With Death* (2006)
* *After the Mourning* (2006)
* *A Passion for Killing* (2007)

Priser (utvalg)
---------------

* Flintyxan (det svenske tidsskriftet Jury, for beste historiske krimroman) 2006, for *Dödlig rättvisa* (*Last Rights*)
* The Silver Dagger 2005, for romanen *Deadly Web*

Litteratur
----------

* Goldsmith, Hilary Anne (2010): *The Relationship between the Aristotelian, Newtonian and holistic scientific paradigms and selected British detective fiction 1980-2010*, doktoravhandling, Universitetet i Greenwich

Eksterne lenker
---------------

* Fantasticfiction: Barbara Nadel
* Krimi-couch: Barbara Nadel

Portal: Litteratur

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** NLA **·** NDL **·** NKC **·** ICCU
 |
Runde Miljøsenter
Deler av Rundeskatten er utstilt på Runde Miljøsenter.  Foto: C. Hill, 2012 
**Runde Miljøsenter** er en miljøforskningsstasjon, et formidlingssenter og et konferansesenter på fuglefjelløya Runde. Senteret åpnet 1. oktober 2009.

Arbeidsområde
-------------

Forskingssenteret på Runde ønsker å etablere infrastruktur for overvåking og forsking på miljøet, samt å promotere bærekraftig teknologi innen fiske, fangst og energiproduksjon. Senteret skal kunne benyttes av forskere både fra Norge og utlandet, og en ønsker å oppnå økt fokus på de viktige havområdene utenfor Møre, som er et av de viktigste gytefeltene i norske farvann.

Rundeskatten
------------

Utdypende artikkel: Rundeskatten

«Rundeskatten» fra det nederlandske frakteskipet Akerendam hadde med seg på sin jomfrutur i 1725, da skipet kom ut av kurs og forliste utenfor Runde på Sunnmøre en stormfull natt til 8. mars samme år. 6. juli 1972 ble skatten oppdaget av tre sportsdykkere. Store deler av skatten ble senere hentet opp.

Eksterne lenker
---------------

* Runde Miljøsenter si nettside

|  |  |
| --- | --- |
| Oppslagsverk/autoritetsdata | VIAF
 |
Ordene **Sirat Rasul Allah** (arabisk سيرة *biografi – profet – Allah*, norsk: *Profetens liv og levnet*) finnes i tittelen på den første biografien om profeten Muhammed. Profetbiografien ble skrevet av Ibn Ishaq (ca. 704-767) på oppdrag fra den andre abbasidekalifen, al-Mansur. Ibn Ishaq baserte seg på kunnskap samlet av Urwa ibn al-Zubayr (død 712) og Abu Bakr Muhammad ibn Shihâb al-Zuhri (død 742). Biografien ble senere redigert til sin endelige versjon av Ibn Hisham (død 833).

Sirat er en fortelling om profetens liv fra vugge til grav, med vekt på politiske og militære bragder. Det er mulig at de militære bragdene ble fremhevet nettopp forbi boken var skrevet på oppdrag fra en hærfører, kalifen..

Sirat er karakterisert som en «livlig hagiografi» og som «historiefortellinger uten direkte 'juridisk' eller teologisk betydning», og beskrevet som en motsetning til hadith; det er hadith som har dannet grunnlaget for «det 'Muhammed-bilde' som den tidlige islamske 'samtiden' satte opp som et mønster for et godt og rettskaffent liv og en 'korrekt' islamsk levemåte.»

Senere har *Sirat Rasul Allah*, eller bare *Sira*, kommet til å bli en sjangerbetegnelse for islamske profetbiografier.

Små utdrag er utgitt på norsk i antologien *Klassiske islamske tekster*, 2013.

Referanser
----------

1. 1 2 3  Kilde for sitat og vurderinger er Amund Bjørsnøs' innledning til *Klassiske islamske tekster*, 2013
2. ↑  Amund Bjørsnøs. «En Muhammed-reportasje Arkivert 2. mai 2014 hos Wayback Machine.». I: *Arr*; nr 4, 2011. Anmeldelse av Halvor Tjønns bok *Muhammed – slik samtiden så ham*.

| * v
* d
* r
Islam |
| --- |
| Tro | 
* Allah
* Tawhid
* Koranen
* Sunna
* Hadith
* Sunniislam
* Sjiaislam

 |
| Liv | 
* Islams fem søyler:
* Shahadah (trosbekjennelse)
* Salah (bønn)
* Zakat (veldedighet)
* Saum (faste)
* Hajj (pilegrimsreise)

* Ramadan
* Id al-adha
* Id al-fitr
* Moské
* Mihrab
* Islamske høytider
* Halal

 |
| Ledere | 
* Muhammed
* Fatima
* Abu Bakr
* Ali
* Sahaba
* Islams profeter
* Imam
* Mulla
* Muezzin

 |
| Historie | 
* Islamsk arkitektur
* Kaba
* Mekka
* Al-Haram
* Islams historie
* Kalif
* Sirat Rasul Allah
* Islamsk kunst
* Islamsk astronomi
* Islamsk kalender
* Kvinner i islam
* Sufisme
* Salafisme
* Ahmadiyya
* Drusere
* Bahai
* Islamisme
* Nation of Islam
* Wahhabisme

 |
| Rettslære | 
* Sharia
* Fiqh
* Fatwa
* Halal
* Ammanbudskapet

 |
| 
* Kategori:Islam
* Islamsk ordliste
* Islam i Norge

 |

|  |  |
| --- | --- |
| Oppslagsverk/autoritetsdata | Store Danske Encyklopædi
 |
Drivhjul til tøystampe. Foto: L.E. Kutschera
**Tøystamper** ble brukt til å valke ullstoff til vadmel. Tøystampen var en mekanisering av valkingen.

Virkemåte
---------

Tøystampen utnyttet vannkraften til å stampe tøyet ved å løfte og slippe ned tunge stokker på store ullstoff som ligger i trau med vann i. 

Kraftutvekslingen ble på samme måte som andre tradisjonelle vanndrevne mekanismer, som kverner. Vannet ble ledet via en renne frem mot en kvernkall som roterte. Denne rotasjonen ble overført til en liggende stokk som også går rundt. Denne stokken har innfelt flere *tagger* som er montert med jevne mellomrom i rotasjonen. Mot disse *taggene* er det montert tilsvarende antall tverrliggende stokker som på sin side løfter store, tunge stokker opp og slipper ned i trau med vann. 

Den harde, rytmiske stampingen tover eller valker stoffet sammen til vadmel. 

Stampemølle er en annen betegnelse på tøystampe. 

Ullstoffet blir stampe i trau
Tre store trau med ullstoff, og seks stokker som stamper stoffet

Utbredelse
----------

Det finnes en tøystampe i vassbruksmiljøet på Takle i Gulen, Sogn og Fjordane. Tøystampen inngår i et helt vassbruksmiljø med kvern, stampe og slipestein. Vassbruksmiljøet på Takle er restaurert og satt i stand.

Det finnes også en restaurert tøystampe ved Leirvik i Stord.

Eksterne lenker
---------------

* «Haugianarar dreiv stamper og fargeri», fra NRK Sogn og fjordane
* Videosnutt av tøystampe
**Janusz Grzegorz Malik** (født 30. september 1964 i Bielsko-Biała) er en polsk tidligere skihopper som representerte Beskidów Szczyrk.

I OL i Sarajevo i 1984 ble han nummer 30 i normalbakken og nummer 46 i storbakken. Samme år var han på det polske laget som ble sist av 14 lag i lag-VM i Engelberg. Han ble nummer 36 av 39 deltakere i VM i skiflyging i Harrachov i 1983. I verdenscupen ble han nummer 42 sammenlagt i 1983/84 og nummer 49 i 1985/86. Hans hadde to plasseringer blant de ti beste i enkeltrenn i verdenscupen – 3.-plass i normalbakken i Planica 24. mars 1984 og 7.-plass i Oberwiesenthal 19. januar 1986. I den tysk-østerrikske hoppuka 1983/84 ble han nummer 60 sammenlagt.

Malik skadet seg stygt i mai 1984 da han kjørte av veien med motorsykkel og kolliderte med en lyktestolpe. Han greide å komme tilbake som skihopper, men klarte ikke å etablere seg blant de beste.

Referanser
----------

Kilder
------

* (en) Janusz Malik – Profil og resultatoversikt hos FIS (ikke fullstendig, besøkt 6. juni 2011)
* (en) Jiri Malik – Profil og resultatoversikt hos FIS (besøkt 6. juni 2011)
* Sports Reference: Janusz Malik Arkivert 15. desember 2012 hos Wayback Machine. (besøkt 6. juni 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Gazeta Wyborcza: Janusz Malik. Drugi Fortuna i jego pech (polsk, besøkt 6. juni 2011)

Eksterne lenker
---------------

* (en) Janusz Malik – Olympedia Rediger på Wikidata

* (en) Janusz Malik – Sports-Reference (OL-resultater – arkivert) Rediger på Wikidata

* (pl) Janusz Malik – Polens olympiske komité Rediger på Wikidata

* (en) Janusz Malik – FIS (skihopping) Rediger på Wikidata
*For klokkemerket Boccia, se Boccia (klokke)*
**Boccia** er et boulespill, og er beslektet med bocce og petanque. Disse spillene stammer fra kulespill som ble spilt i det gamle Roma. 

Spillets nåværende form er utviklet særlig i Italia, og spilles mest i Europa. Men også i USA, Canada, Australia og 
Argentina spilles dette en del, på grunn av immigranter som har flyttet hit. 

Boccia er spesielt tilpasset funksjonshemmede.

Regler
------

Boccia kan spilles individuelt eller med lag på 2 eller 3 spillere. 

Målet er å kaste kuler (egentlig av lær), og komme nærmest mulig en liten målball, som gjerne kalles «grisen» (eng: *Jack*). Konkurrentene har hver sin farge på kulene; rød eller blå. Hvem som skal kaste først avgjøres ved å kaste mynt og kron.

«Grisen» kastes først, deretter kaster lagene sine baller etter tur. Ballen kan kastes eller skyves med foten, og dersom en utøver er spesielt handicappet kan han benytte en bocciarenne. Dersom utøveren trenger en assistent for å bruke bocciarennen, skal denne assistenten
stå med ryggen mot banen, slik at denne ikke kan hjelpe utøveren.

Etter hver runde telles poengene opp, og vinneren gis ett poeng per ball som er nærmere «grisen» enn motstanderens nærmeste ball (likt curling). Laget eller spilleren som har flest poeng sammenlagt etter alle rundene, vinner kampen.

I individuelle konkurranser skal det spilles 4 runder og 6 baller per spiller per runde. I parspill skal det spilles 4 runder og 6 baller per par per runde (3 per spiller). I lagspill skal det spilles 6 runder og 6 baller per lag per runde (2 per spiller).

Mesterskap
----------

For handicappede i Norge arrangeres årlig NM individuelt og NM for lag. I tillegg arrangeres Norgesserien individuelt og for lag. 
Internasjonalt arrangeres årlig EM og VM, og boccia er dessuten en gren i de paralympiske sommerleker.

Eksterne lenker
---------------

* Norges Fleridrettsforbund
* Den Internasjonale Bocciakomiteen

| * v
* d
* r
Boule-spill |
| --- |
| Boccia **·** Bocce **·** Petanque **·** Jeu Provencal **·** Bowls |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** LCCN
 |
**Janusz Iliński** (født 14. november 1899, død 16. juni 1961 i Paris) var en polsk greve, diplomat og offiser. Han kjempet i andre verdenskrig og deltok i slaget om Narvik der han utmerket seg på en slik måte at han ble tildelt det norske Krigskorset med sverd. Etter verdenskrigen ble han hotelldirektør i USA.

Bakgrunn
--------

Iliński var født inn i en adelsslekt. Han fikk sin utdannelse ved militærakademiet i Polen og ved krigsskolen i École supérieure de guerre i Paris. Han tjenestegjorde som assisterende militærattaché i Frankrike og som militærattaché i Canada.

Andre verdenskrig
-----------------

Etter utbruddet av andre verdenskrig, der Polen ble okkupert av Tyskland og Sovjetunionen, deltok Iliński i oppbyggingen av polske styrker i eksil i Storbritannia og Frankrike. Etter det tyske angrepet på Norge i april 1940 ble Den selvstendige Podhalebrigaden sendt sammen med franske og britiske styrker for å motstå invasjonen. Oberstløytnant Iliński deltok her som stabssjef og liaisonoffiser.

I slaget om Narvik gjorde han seg bemerket for sin innsats: «Under Podhale-Chasseurenes selvstendige brigades kampe i Norge i mai og juni 1940 viste han personlig mot og koldblodighet. Under angrepet på Narvik var Oberstløytnant Ilinski i første linje forbindelsesoffiser mellem det polske infanteri og den brittiske flåtes artilleri. Han utførte sine opdrag til det siste under de tyske avdelingers ild og sendte rapporter om fiendens stilling med fare for å bli tatt til fange. Under de vanskelige forhold viste han koldblodighet og opmuntret ved sitt exempel offiserer og soldater.» På bakgrunn av denne innstillingen ble han i norsk statsråd 20. mars 1942 tildelt Krigskorset med sverd. Innstillingen kom i stand etter initiativ fra generalmajor Carl Gustav Fleischer.

Senere i krigen steg han i gradene til oberst og var sjef for den polske militærmisjonen ved det allierte hovedkvarteret i Europa.

Forretningsmann i USA
---------------------

Etter verdenskrigens slutt flyttet Iliński til USA og fikk statsborgerskap der. Han gikk inn i eiendomsbransjen og arbeidet først som hotell- og eiendomsforvalter i Washington, D.C.. Han var også inne på eiersiden i eiendomsselskaper. Iliński var styreleder og direktør ved Carlyle Hotel i New York.

Iliński var gift med motedesigneren Fira Benenson.

Utmerkelser
-----------

I tillegg til det norske Krigskorset mottok han den polske Ordenen Virtuti Militari, var ridder av Æreslegionen, mottok Order of the British Empire og ble tildelt Bronze Star og Frihetsmedaljen.

Referanser
----------

1. 1 2 3 4 5 6  «Janusz Ilinski, Hotel Man, Dead – Board Chairman of Carlyle – Ex-Polish Military Aide», *New York Times*, 17. juni 1961.
2. ↑  Erik Gjems-Onstad (red.): *Krigskorset og St. Olavsmedaljen med ekegren*, Oslo: Grøndahl Dreyer, 1995, s. 52.
3. ↑  Bratbak, Bjørn: «Den selvstendige Podhalebrigaden – opptakt og skjebne», i Knut Erik Strøm (red.): *Norsk våpenhistorisk selskap, Årbok 1993*, Oslo, 1993, s. 112.

Portal: Andre verdenskrig
**Siren Gjerme Eriksen** (født 13. desember 1956) er en norsk diplomat og ambassadør.

Eriksen er utdannet siviløkonom fra Norges Handelshøyskole. I 1989 ble hun opptatt som aspirant i Utenriksdepartementet. I 2009 ble Eriksen utnevnt til Norges ambassadør i Norges ambassade i Canberra i Australia. Sideakkreditering som ambassadør i Cookøyene fulgte senere samme år og i 2010 ble hun også sideakkreditert til New Zealand og Papua Ny-Guinea, samt Fiji. I 2012 ble hun utnevnt til ambassadør i Tonga. Hun ble sittende i Canberra til 2014.

Kongen utnevnte i 2010 Eriksen til ridder av 1. klasse av Den Kongelige Norske Fortjenstorden «for embetsfortjeneste».

Referanser
----------

1. ↑  «Aspiranter til UD», *Aftenposten*, 21. juni 1989, s. .
2. ↑  Offisielt fra statsråd 6. mars 2009, regjeringen.no.
3. ↑  Offisielt fra statsråd 11. desember 2009, regjeringen.no.
4. ↑  Offisielt fra statsråd 5. februar 2010, regjeringen.no.
5. ↑  Offisielt frå statsrådet 9. april 2010, regjeringen.no.
6. ↑  Offisielt fra statsråd 10. februar 2012, regjeringen.no, besøkt 11. februar 2012.
7. ↑  Tildeling av ordener og medaljer: Søk i arkivet, kongehuset.no. Hoffet benytter det feilaktige etternavnet *Eriksern*.

|  |  |
| --- | --- |
| Oppslagsverk/autoritetsdata | Store norske leksikon
 |
**Eystein Orres gate** er ei gate i Ålesund som tverrer sentrumsøya Aspøy i nord-sørlig retning. Gata krysser Steinvågvegen, og fortsetter sørover til Nedre Strandgate via et trappeløp fra Skutvika og opp til krysset mellom de to møtende gatene. Den sørlige delen av gata er sjelden inntegnet på bykart. Under det nedre løpet (den sørligste delen) av gata ligger et tilfluktsrom som betjenes av Sivilforsvaret. I nord leder gata via et sperret industriområde til Fjordgata på nordsida av Aspøya. Tidligere var det søppelfylling på dette stedet, og navnet «Bossvegen» brukes ennå av lokalbefolkningen som alternativt navn på gata.

Gata er oppkalt etter Eystein Orre, en norsk høvding fra Giskeætta som falt i slaget ved Stamford bro. Flere av tverrgatene (nord-sør) på Aspøya er oppkalt etter personer fra vikingtida: Ragnvald Jarls gate og Gange Rolfs gate.

I gatas nederste trappeløp, ved Sivilforsvarets bomberom, har enkelte tatt til orde for at det lages utløp for en foreslått tunnelforbindelse mellom Ysteneset på Nørvøya og Steinvågneset på Aspøya. Planene er imidlertid omstridte og blant annet imøtegått av landskapsarkitektene Christina Sæter og Ola Martinsen  .

Havnevesenets avtale om disposisjon av Skutvika som conteinerhavn utløper i 2020. Til dette formålet er Flatholmen på Nørvøya utbygd til å håndtere all innkommen transport. Skutvika vil da kunne utbygges til andre formål, og aksen tvers over øya via Eystein Orres gate vil kunne bli et sentralt knutepunkt.

Referanser
----------

1. ↑  - Bygater, ikke bilveger (Sunnmørsposten) Besøkt 29.10.2013
2. ↑  Fra bilvei til bygate (PDF)
**Bocce** er et boulespill, og er beslektet med boccia og petanque. Disse spillene stammer fra kulespill som ble spilt i det gamle Roma.

Regler
------

Bocce spilles på en jordbane, 20-30 meter lang og 2,5-4 meter bred. Banen skal gjerdes inn med et ca. 15 cm høyt tregjerde. Kulene kan være lagd av metall, tre eller plast. De må ha samme tetthet i hele kulen, og ikke ha noen kjerne av tyngre materiale for å oppnå bedre skru. 

Spillet spilles med to lag á 1, 2 eller 4 spillere. Hvert lag har 4 kuler. 

Spillet startes med at en liten ball (norsk: *grisen*, engelsk *the Jack*, ellers *pallino* eller *boccino*) kastes inn i en sirkel i den andre enden av banen enn der spillerne står. Dersom spilleren som kaster "grisen" bommer på sirkelen to ganger, kan det andre laget plassere den hvor som helst innenfor sirkelen.

Det laget som plasserer "grisen" inne i sirkelen får også kaste først. Målet er å treffe så nær "grisen" som mulig. Det er ikke tillatt å treffe "grisen" på det første kastet. Det laget som *ikke* har sin kule nærmest "grisen" skal kaste, helt til dette laget ligger nærmest. Da skal det andre laget kaste. 

Spillet spilles til begge lagene har kastet alle sine kuler. 

Det laget som har kule(r) nærmest "grisen" får like mange poeng som det antall kuler de har som ligger nærmere "grisen" enn det andre laget, akkurat som i curling. 

Spillet spilles helt til et lag oppnår 13 eller 16 poeng, dette varierer litt. 

Man kan enten trille kulene langs bakken, eller kaste dem i en bue. Det er også tillatt å treffe motstanderens kule eller "grisen", slik at man kommer nærmest selv.

Mesterskap
----------

Det arrangeres årlig VM i bocce, og sporten er også en del av World Games, som arrangeres hvert 4. år.

Eksterne lenker
---------------

* Den internasjonale bocce-organisasjonen
* Bocce Volo

| * v
* d
* r
Boule-spill |
| --- |
| Boccia **·** Bocce **·** Petanque **·** Jeu Provencal **·** Bowls |

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |